"Защо да станете изследовател?" – срещи на френски математици с ученици и студенти
2025-06-02 16:30 - 2025-06-05 18:30 (Europe/Sofia) | Българска академия на науките, ул. „15 ноември“ №1, София, София-град, 1040, Bulgaria
От 2 до 5 юни 2025 г. в зала “Проф. Марин Дринов” на Българската академия на науките ще се проведат серия от срещи на изткнати френски математици с български ученици и студенти.

Лекциите ще се провеждат всеки ден (от понеделник до четвъртък) от 16:30 до 18:30 часа. Целта на тези беседи е да се популяризира кариерата на учен математик сред български ученици и студенти с подчертан интерес към математиката.

Лектори са:

Седрик Вилани, Филдсов медалист, член на Френската академия на науките, професор в Университета Клод Бернар-Лион 1.
Бернар Тесие, Математически институт “Жусийо”, Университет на Париж.
Патрик Попеску-Пампу, Университет на Лил.

Събитието се провежда под патронажа на Посолството на Франция в България и Френския институт в България и с подкрепата на НП “Образование с наука”. Организатори на събитието са ИМИ-БАН, СМБ, Ученическия институт на БАН и Френския институт в България.
